Държавен вестник, бр. 102, 2014 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  102
2. констатирани причини и условия, обу­
славящи рискове за живота и здравето на 
гражданите, като по възможност на място 
предприемат мерки за отстраняването им.
(2) При необходимост и по преценка на 
нарядите същите извършват справки чрез 
ОДЦ/ОДЧ за лица и превозни средства.
(3) Нарядите своевременно докладват в 
ОДЦ/ОДЧ и за взетото отношение в случа­
ите по ал. 1.
Чл. 60. При изпълнение на ППД полицей­
ските органи от състава на нарядите: 
1. не напускат границите на разпоредените 
им за обслужване участъци без съгласуване и 
разпореждане на длъжностните лица, отгова­
рящи за изпълнението на ППД, и дежурните 
в ОДЦ/ОДЧ;
2. спазват разпоредения ред за осъщест­
вяване на взаимодействие и радиообмен с 
ОДЦ/ОДЧ и други наряди, като не допускат 
комуникация без служебна необходимост; 
3. не допускат в служебните помещения 
и превозните средства лица и товари, в т.ч. 
и превозването на такива, когато това не е 
свързано с изпълнение на служебните им 
задължения.
Чл. 61. (1) При приключване на непосред­
ственото изпълнение на ППД или за извърше­
на смяна нарядите докладват на дежурния в 
ОДЦ/ОДЧ и само след негово разпореждане 
могат да напуснат разпоредените им за об­
служване участъци.
(2) В случаите по ал. 1, когато смяната 
на наряда не се осъществи в определеното 
време, нарядът, който трябва да бъде сменен, 
докладва на дежурния в ОДЦ/ОДЧ и само 
след негово разпореждане може да напусне 
обслужвания участък.
Чл. 62. (1) Смяната на полицейските наряди 
приключва с отвод.
(2) В рамките на отвода старшият или друг 
от състава на наряда докладва:
1. резултатите от изпълнение на ППД, като 
предоставя попълнена информационна карта 
на наряда ведно с нейното приложение, която 
се заверява с подпис на провеждащото отвода 
длъжностно лице;
2. изготвените докладни записки и други 
документи, свързани с изпълнение на слу­
жебната дейност;
3. наличието и състоянието на предоставе­
ните средства за изпълнение на ППД.
(3) Полицейските органи от нарядите, из­
пълняващи ППД в отдалечени райони/обек­
ти, не се явяват на отвод, като докладват за 
резултатите от дейността си по телефон или 
друго средство за свръзка.
(4) Полицейските органи от нарядите, 
изпълняващи ППД в отдалечени райони/
обекти, предоставят информационните карти 
по чл. 33, ал. 2, т. 1 и изготвените докладни 
записки и други документи, свързани с из­
пълнение на служебната дейност, в рамките 
на инструктажите по чл. 50, ал. 5.
ДОПЪЛНИТЕЛНА РАЗПОРЕДБА
§ 1. По смисъла на тази инструкция:
1. „Взаимодействие“ е съгласуване по цел, 
време и място на дейността на всички сили, 
изпълняващи ППД.
2. „Инструктаж и отвод“ са основни органи­
зационни форми за проверка на наличността 
и готовността на състава на нарядите за из­
пълнение на ППД и тяхното информационно 
обезпечаване. 
3. „Контролиране и оценяване“ са управлен­
ски функции, насочени към установяване на 
състоянието на организацията и изпълнението 
на ППД относно нейната законосъобразност 
и ефективност.
4. „Маневреност“ е организирано и целесъ­
образно пренасочване и съсредоточаване на 
нарядите с оглед своевременно и ефективно 
реагиране при възникнали изменения в опе­
ративната обстановка. 
5. „Отчетност“ е дейност за събиране, обо­б­
щаване и систематизиране на информация за 
дейността на полицейските наряди, звена и 
структури, изпълняващи ППД. 
6. „Разстановка на сили и средства“ е раз­
пределение на наличните наряди по време и 
място, отчитайки възложените общи и спе­
цифични задачи за изпълнение, произтичащи 
от състоянието на оперативната обстановка.
7. „Тактика на действие“ е съвкупност от 
методи и правила, свързани с анализ на об­
становката, оценка на опасностите и степента 
на риска за възможни заплахи и нападения 
и избор на подходящи способи и начини за 
тяхното неутрализиране, с цел ефективно и 
законосъобразно прилагане на полицейски 
правомощия.
ЗАКЛЮЧИТЕЛНИ РАЗПОРЕДБИ
§ 2. Инструкцията се издава на основание 
чл. 14, ал. 3 във връзка с ал. 2, т. 1 от Закона 
за Министерството на вътрешните работи и 
отменя Инструкция № Із-633 от 2013 г. за па­
трулно-постова дейност (ДВ, бр. 34 от 2013 г.).
§ 3. Изпълнението на инструкцията се 
възлага на ръководителите на структурите 
по чл. 37 ЗМВР.
§ 4. Контролът по изпълнението на ин­
струкцията се възлага на главния секретар 
на МВР.
Министър: 
Веселин Вучков